
ZAN-ANTOYAN ΒΑΤΤΩ γεννήθηκε στὴ Βαλανσιέν, ὅπου καὶ 
βαφτίστηκε στὶς 10 ᾿Οκτωβρίου 1684. "Aro πολὺ μικρὸς 


4 ۱ £ > / \ \ ~ 2 / \ 
σχεδίαζε μὲ μεγάλη εὐχαρίστηση καθετὶ ποὺ τοῦ ἐρέθιζε τὴ par- 
tacia, ἰδιαίτερα τὶς κωμικὲς σκηνὲς τῶν ὑπαίθριων θεαμάτων. 
‘O πατέρας του, κατασκευαστὴς στεγῶν, δὲν ἀντιτάχθηκε σ᾽ aù- 
τὴ τὴν πρώιμη κλίση τοῦ γιοῦ του, καὶ μάλιστα τὸν ἐμπιστεύθη- 

\ / \ > ۱ 4 7 e [4 
xe στὸ ζωγράφο Zax- Αλμπὲρ Zeoev. 7 οήγορα ὅμως σταμάτησε 

\ / \ ~ > で / \ / نہ‎ 
νὰ πληρώνη τὰ τροφεῖα κι ἔτσι ὁ Barth, στὸ τέλος τοῦ 1701, 

~ \ 7 ۱ ۱ / \ 5 7 7 e 7 
πῆρε τὸ δρόµο γιὰ τὸ ۵۵/0۱ σὲ ἀναξήτηση τύχης. "H πρώτη 
δουλειὰ ποὺ βρῆκε ἐκεῖ ἦταν và κάνη ἀντίγραφα πινάκων γιὰ 
διάφορους ἐμπόρους ἔργων τέχνης. 

"H διαμόρφωση τῆς καλλιτεχνικῆς προσωπικότητας τοῦ Bart- 
TO) ἀρχίζει οὐσιαστικὰ ἀπὸ τὴν ἐποχὴ τῆς συνεργασίας του μὲ 
τὸν Μλὼντ Ζιλλὸ (1663 - 176] }, ποὺ κράτησε ἀπὸ τὸ 1703 ὣς 
τὸ 1708. “O Ζιλλὸ ἦταν ἐκεῖνος ποὺ στάλαξε µέσα του τὴν dyd- 

Batto 


T) γιὰ τὰ ἐρωτικὰ καὶ εὐχάριστα θέματα τῆς μυθολογίας καὶ 
προπάντων γιὰ τὶς θεατρικὲς σκηνὲς xai τὶς μασκαράτες. Aelyua 
τῆς δουλειᾶς τοῦ Barro αὐτῆς τῆς ἐποχῆς εἶναι ὁ μικρὸς πίνακας 
Tí έκανα, καταραμένοι δολοφόνοι; Αργότερα ὅμως οἱ δυὸ καλλι- 
τέχνες ψυχράθηκαν καὶ ὁ Battw ἀναγκάστηκε νὰ φύγη. [ye στὸν 
KAovr ᾿Ωντρὰν (1658 - 1734), ποὺ ἦταν ζωγράφος καὶ διακο- 
611716 εἰδικευμένος σὰν κοσμηματογράφος, καὶ δούλεψε κοντά του 
ἀπὸ τὸ 1708 ὣς τὸ 1710, πλουτίζοντας τὶς συνθέσεις του μὲ ἀνά- 
λαφρα διακοσμητικὰ στοιχεῖα. Τὸ σπουδαιότερο ὅμως κέρδος του 
ἀπὸ τὴ συμβίωση) μὲ τὸν ᾿Ὡντρὰν — ποὺ ἦταν διακοσμητὴς στὰ 
ἀνάκτορα τοῦ «Ιουξεμβούργου, ὅπου στεγάζονταν μόνιμα ol περί- 
φήμες Ἱστορίες τῆς Μαρίας τῶν Μεδίκων (σήμερα στὸ Aot- 
Poo) — ἦταν ὅτι εἶχε ὅλη τὴν ἄνεση νὰ μελετᾶ τοὺς ὑπέροχους πί- 
vaxec τοῦ Ροῦμπενς. 4ὐτὸ στάθηκε καὶ τὸ καλύτερο σχολεῖο του. 

To 1709 6 Barto δοκίμασε τὴν τύχη του σ᾽ ἕνα διαγωνισμὸ 
γιὰ τὸ Βραβεῖο τῆς Ρώμης ἀλλὰ ἀπέτυχε καί, χολωμένος, γύρισε 
στὴ Βαλανσιέν. Ta χρήματα γιὰ τὸ ταξίδι τὰ βρῆκε ἀπὸ κάποιον 
210010, ἔμπορο πινάκων, ποὺ πρόσεξε τὸ ταλέντο του, ἀγόρα- 
σε ἕνα ἔργο vov καὶ τοῦ παράγγειλε μάλιστα κι ἄλλο ἕνα ἀνά- 
λογο ἔργο. Οἱ δυὸ αὐτοὶ πίνακες, οἱ Νεοσύλλεκτοι καὶ τὸ “AAT 
ἐγκαινίασαν μιὰ σειρὰ σκηνῶν ἀπὸ τὴ στρατιωτικὴ ζωή, ποὺ τὴν 
εἶχε παρακολουθήσει ἀπὸ κοντὰ ὅταν ἔμενε στὴν πατρίδα Tov.’ 0 
τὸ 1710 ξαναγυρίζει στὸ |]αρίσι καὶ στὰ θέματα τῆς μασκαράτας, 
ποὺ οἱ φιλότεχνοι τὰ ἐκτιμοῦν ὅλο καὶ πιὸ πολύ.᾽ ἠνάμεσα σ᾽ αὐτοὺς 
εἶναι ὁ κόμης ντὲ ΙΚαιλύς, γνωστὸς διανοούμενος τῆς ἐποχῆς, 6 
κύριος ντὲ Ζυλιὲν καὶ ὁ τραπεζίτης lieo Koold: ὁ τελευταῖος ἔθε- 
σε στὴ διάθεση τοῦ Barro τὴν πλούσια πινακοθήκη του καὶ τοῦ 
παράγγειλε τοὺς πίνακες Οἱ Ἔποχές, Δίας καὶ ᾽Αντιόπη καὶ `A- 
νάπαυση στὴν Αἴγυπτο. | 

To 1717 ὁ Batto μπαίνει στὴν ° Ακαδημία, ποὺ τοῦ εἶχε προ- 
τείνει νὰ γίνη μέλος ἀπὸ τὸ 1712: τὸ ἔργο ποὺ παρουσίασε μὲ τὴν 
εὐκαιρία αὐτὴ ἦταν 6 περίφημος πίνακας ᾿Επιβίβαση γιὰ τὰ 
Κύθηρα. 


7 \ \ ~ 14 e \ う ノ Y 
Ματακτώντας τὴν κορυφὴ τῆς δόξας, ó Βαττὼ αἰσθάνεται ἄρα- 

ye ἱκανοποιημένος; "Εχουμε κάθε λόγο ν᾽ ἀμφιβάλλουμε yv αὐτό, 
γνωρίζοντας τὸν ἀνήσυχο χαρακτήρα Tov: μένει πάντα ἀνικανο- 
ποίητος ἀπὸ τὸ ἔργο του καὶ παραπονιέται γιὰ τὴ μοίρα του --- ὄχι 
χωρὶς λόγο, εἶν᾽ ἀλήθεια, ἀφοῦ ἡ φυματίωση καταστρέφει τὴν 
ὑγεία του. Ζητώντας và γλιτώση ἀπ’ τὴν ἀρρώστια του πηγαίνει 
στὸ «Ιονδίνο τὸ 1719, κοντὰ στὸ γιατρὸ καὶ θαυμαστή του δόκτο- 
ρα Μήντ. ᾽Εκεῖ σημειώνει μεγάλη ἐπιτυχία, παίρνει πλῆθος 
παραγγελίες, τοῦ ἀνοίγει μάλιστα καὶ % ὄρεξη γιὰ τὸ χρῆμα, 
ἀλλὰ ἢ ὁμίχλη τοῦ Τάμεση, ὀλέθρια γιὰ τὴν ὑγεία του, τὸν ἀναγκά- 
ζει νὰ ἐπιστρέψη στὸ Ι]αρίσι τὸ 1720. 

Τότε δημιουργεῖ τὸ δεύτερο ἀριστούργημά του, τὴν Ταμπέλα 
τοῦ Ζερσαίν, ποὺ σύντομα 0“ ἀφήση τὸ κατάστημα τοῦ φίλου του 
γιὰ νὰ περάση στὴ συλλογὴ τοῦ ντὲ Ζυλιὲν κι ὕστερα στὸ ἀνάκτο- 
oo τοῦ Φρειδερίκου Β΄, στὸ Σαρλόττενμπουργκ. Τὴν ἴδια ἐποχὴ 
χρονολογοῦνται καὶ τὰ ἔργα ἢ Κρίση τοῦ Πάρη, ἡ Συνάντηση 
γιὰ κυνήγι, καί, ἴσως, 6 Zid, καθὼς καὶ ἡ συνάντησή του μὲ τὴν 
ῬΡοζάλμπα Kaootéoa ποὺ τοῦ ἔκανε τὸ πορτραῖτο του. 

lloòs τὸ τέλος τοῦ χειμώνα oi φίλοι του τοῦ ἐξασφαλίξουν ἕνα 
ἐξοχικὸ σπίτι στὸ Νοζὰν- σὺρ-Μάρν, ὅπου ὁ καλλιτέχνης σκέφτε- 
ται νὰ ἀφοσιωθῆ στὰ θέματα τῆς ὑπαίθρου. Ὕστερα ἐπιστρέφει 
στὴ Βαλανσιέν. “O Z.-Mx. |]ατέρ, ποὺ ὕστερα ἀπὸ μιὰ µακρό- 
zoom διένεξη ἔγινε τελικὰ μαθητής του, τὸν βοηθάει ν᾽ ἀνταπο- 
κριθῇ στὶς ὑποχρεώσεις Tov. 'O ἀββὰς Kappw, ὃ πνευματικός του, 
ποὺ ἐνδιαφέρεται γιὰ τὴ σωτηρία τῆς ψυχῆς του, τὸν βάξει νὰ κά- 
yn ὅλους τοὺς πίνακές του μὲ τὶς «γυμνότητες» καὶ νὰ ζωγραφί- 
ση ἕναν ᾿Εσταυρωμένο, καταπονηµένο xai ὠχρὸ ὅπως ὁ ἴδιος ὁ 
Barro, ποὺ θὰ πεθάνη στὶς 18 ᾿]ουλίου 1721 στὴν ἀγκαλιὰ τοῦ 
πιστοῦ του Ζερσαίν, σὲ ἡλικία τριανταεφτὰ χρονῶν. 

«Μοιραία ἡλικία γιὰ τοὺς ζωγράφους», γράφει ὁ ἐκδότης καὶ 
συλλέκτης Magiét, «ἀφοῦ σ᾽ αὐτὴν πέθαναν 6 Ραφαὴλ καὶ ὁ 
«Ιεσυέρ». "Ac σημειώσουμε ὅτι τὴ χρονιὰ ποὺ πέθανε ὁ ? Avrovàv 
Βαττὠ γεννήθηκε ἢ κυρία ντὲ ΠΠομπαντούρ, % πιὸ χαριτωμένη 
«ἱέρεια» τῆς χαρᾶς τῆς ζωῆς, ποὺ ὁ καλλιτέχνης μας ἐγκαινίασε 
τὴ μεγάλη της ἐποχὴ μὲ τὰ θέματα ποὺ δούλεψε. 


BORIS LOSSKY 


'O Ζωγράφος τῶν ἁθρῶν ἐρωτικῶν γιορτῶν 


Ν ΘΕΛΗΣΟΥΜΕ νὰ ἀποφανθοῦμε γιὰ τὸ ἔργο τοῦ Βαττὼ 

καὶ γιὰ τὴ θέση του στὴν εὐρωπαϊκὴ ζωγραφική, δὲν πρέ- 
πει οὔτε νὰ ὑπερτιμήσουμε οὔτε νὰ ὑποτιμήσουμε σὰν παρά- 
γοντα τὶς ρίζες ποὺ ἔχει ὁ καλλιτέχνης αὐτὸς στὸ Βορρά. Ἢ 
γενέτειρά του, ἢ Βαλανσιέν, εἶναι ἡ πρωτεύουσα τῆς γαλλικῆς 
ἐπαρχίας Αἱνώ (Αἰννωνίας), ποὺ ὃ Λουδοβίκος IA τὴν προσάρτη- 
σε ὁριστικὰ στὴ Γαλλία τὸ 1678, ἀλλὰ ἢ τύχη της στὸ παρελθὸν 
ἦταν δεμένη μ᾽ ἐκείνη τῶν καθολικῶν Κάτω Χωρῶν καὶ τὴν 
τοποθετοῦσε στὸν κύκλο τῆς καλλιτεχνικῆς ἐπιρροῆς τῆς ᾿Αμ- 
βέρσας. Μολαταῦτα, ἀντὶ v’ ἀκολουθήση τὶς ὄχθες τοῦ Σκάλδη 
καὶ νὰ κατεβῆ μέχρι τὴν πάμπλουτη μητρόπολη τῆς φλαμαν- 
δικῆς ζωγραφικῆς, ὃ νεαρὸς καλλιτέχνης ἀνέβηκε πρὸς τὶς 
ὄχθες τοῦ Σηκουάνα γιὰ νὰ καλλιεργήση τὸ ταλέντο του. ᾿Αλη- 
θεύει, ὥστόσο, ὅτι Á τέχνη τοῦ Ροῦμπενς, ποὺ ἀσφαλῶς τὴν εἶχε 
γνωρίσει κάπως στὶς ἐκκλησίες τῆς πατρίδας του, κυριάρχησε, 
ὅταν βρέθηκε στὸ Παρίσι, πάνω στὶς ἐκλεκτικές て OU συγγένειες. 
᾿Αλλὰ καὶ οἱ ἡγέτες τῆς παρισινῆς Βασιλικῆς ᾿Ακαδημίας — ὃ 
Λαφός, 6 Ζουβενὲ καὶ 6 ᾽Αντουὰν Κουαπὲλ. 一 - εἶχαν ταχθῆ 
κάτω ἀπ᾿ τὸ λάβαρο τῆς σχολῆς τοῦ Ροῦμπενς, ποὺ εἶχε νικήσει 
στὴν ἀναμέτρησή της μὲ τὴ σχολὴ τοῦ Πουσσέν: ἡ τελευταία 
εἶχε πέσει σὲ νάρκη μετὰ τὸ θάνατο τοῦ ۸م20‎ Ae Μπρέν. 


ΝΑ AAAO «βόρειο» χαρακτηριστικὸ στὴ ζωγραφικὴ καὶ 

στὸ σχέδιο τοῦ Βαττὼ εἶναι τὰ ἔργα του μὲ θέμα ἀπὸ τὴ ζωὴ 
τῆς ὑπαίθρου, μὲ φανερὴ τὴν ἐπίδραση τῶν Φλαμανδῶν Μπρόου- 
Bep, Ὀστάντε καὶ Τενίερς, ποὺ φαίνονται νὰ σφραγίζουν τὴν 
ὀρχὴ καὶ νὰ χαράζουν ὅλη τὴν κατοπινὴ πορεία τῆς δημιουρ- 
γίας του, ὅπως ἡ ᾿Αληθινὴ Χαρὰ (Λονδίνο, πρώην συλλογὴ 
Τένναντ), ἡ Μαγείρισσα (Μουσεῖο Στρασβούργου), τὸ "Υπαί- 
θριο γεῦμα (χαρακτικὸ A. Ντεπλὰς) καὶ 6 Χωρικὸς τῆς Za- 
βοΐας (Λένινγκραντ, Ἑρμιτάζ), σὲ ἀντίθεση μὲ τὴν Κλώστρια 
(χαρακτικὸ Μπ. ᾿Ὠντράν). Παρατηρώντας αὐτὰ τὰ δείγματα τοῦ 
ταλέντου του εὔκολα καταλαβαίνει κανεὶς ὅτι στὴν ᾿Αμβέρσα 
θὰ ἦταν πολὺ εὔκολο ν᾿ ἀκολουθήση ó Βαττὼ αὐτὸ τὸ δρόμο 


καὶ δὲ θὰ γινόταν ἴσως παρὰ ἕνας συµπαθητικός, μέτριος ζωγρά- 
φος ἔργων μὲ θέματα κατάλληλα μόνο γιὰ λαϊκὴ κατανάλωση, 
ὅπως ἐκεῖνα ποὺ ἔφτιαχνε κάποιος Λάμπρεχτς. ᾿Αλλὰ ὁ EOWTE- 
ρικὸς κόσμος τοῦ Βαττὼ εἶχε ἄλλες δυνατότητες, ποὺ μόνο στὸ 
Παρίσι μποροῦσαν νὰ ἀξιοποιηθοῦν. 


Η ΣΥΝΕΡΓΑΣΙΑ του μὲ τὸν Ζιλλὸ τὸν ἔφερε κοντὰ στὰ θέ- 
pata τῆς ἐρωτικῆς μυθολογίας, τοῦ συρμοῦ τῆς ἐποχῆς, 
καὶ προπάντων τῆς Κομέντια ντέλλ᾽ "Apte. 日 τελευταία εἶχε κά- 
νει τὴν ἐμφάνισή της στὴ ζωγραφικὴ πρὶν ἀπὸ ἕναν αἰώνα καὶ 
περισσότερο, στὶς περιοχὲς βόρεια ἀπὸ τὶς ἼΑλπεις, ὅπως uap- 
τυροῦν οἱ τοιχογραφίες τοῦ πύργου τοῦ Λάντσχουτ στὴ Bava- 
ρία (Παντουάνο, 1578), μερικὲς παραστάσεις στὰ πλαίσια τῆς 
σχολῆς τοῦ Φονταινεμπλὼ καὶ oi χαλκογραφίες τοῦ Καλλὸ 
ποὺ ἄνοιξαν τὸ δρόμο γιὰ πολυάριθμα ἔργα --- ἀκόμα καὶ γιὰ 
τὰ εὑρήματα τοῦ Ζιλλὸ ὣς ἕνα σημεῖο. Σὲ ὅλα αὐτὰ ὑπάρχει ἢ 
ἀνάμνηση τοῦ ἰταλικοῦ θεάτρου, ποὺ ἐξοστρακίστηκε ἀπὸ τὸ 
Παρίσι μὲ βασιλικὸ διάταγμα τὸ 1697 ἀλλὰ ἐπιβίωσε στὰ 
λαϊκὰ καὶ τὰ ἀγροτικὰ θεάματα καὶ στὶς μασκαράτες. O miva- 
κας Τί ἔκανα, καταραμένοι δολοφόνοι; (Μουσεῖο τῆς Μόσχας), 
ἐμπνευσμένος ἀπὸ μιὰ κωμικὴ σκηνὴ τοῦ Μολιέρου, ἔχει βέ- 
Bara πολλὰ κοινὰ σημεῖα μὲ τὶς συνθέσεις τοῦ 71۱۸۸6, ποὺ τὶς 
χαρακτηρίζει κυρίως ἢ παράταξη ὄρθιων μορφῶν, παρουσιάζει 
ὅμως κιόλας πολὺ ἀνώτερες ζωγραφικὲς ἱκανότητες. Τὸ ἔργο 
αὐτὸ ἐγκαινιάζει μιὰ σειρὰ ὡραίων πινάκων ποὺ ἔχουν σὰ θέμα 
θιάσους, τοῦ ἰταλικοῦ κυρίως θεάτρου: *Aodexivoc, |᾿Ιιερότος, 
δΣκαπίνος (Ὠλθορπ, συλλογἠ Σπένσερ), ὃ "Βρωτας στὸ γαλλικὸ 
θέατρο καὶ 6 "ἔρωτας στὸ ἰταλικὸ θέατρο (Μουσεῖο Βερολί- 
νου), οἱ / άλλοι ἠθοποιοὶ (Νέα Ὑόρκη, συλλογὴ Bache), οἱ 
᾿Ιταλοὶ ἠθοποιοὶ (Οὐάσιγκτον, Ἐθνικὴ Πινακοθήκη), ὁ グル 
(Λοῦβρο). Εἶναι συχνὰ δύσκολο νὰ ξεχωρίση κανεὶς αὐτὰ τὰ 
θέµατα 一 - ποὺ 6 Βαττὼ τὰ ἐπαναλαμβάνει συχνὰ — ἀπὸ κεῖνα ποὺ 
παρουσιάζουν πρόσωπα μεταμφιεσμένα μὲ κοστούμια τῆς Ko- 
μέντια ντέλλ᾽ "Apte, ὅπως τὸ Οἰκογενειακὸ κοντσέρτο (Λονδίνο, 

συλλογὴ Οὐάλλας), ὅπου ó ἔμπορος πινάκων Σιρουὰ παρου- 
σιάζεται μὲ τὴν ἀμφίεση τοῦ Μετζετίνο, y ᾿Ιταλικὴ σερενάτα 
(Νέα Ὑόρκη, συλλογὴ Kpéc) τὸ Θέλετε và κατακτᾶτε τὶς 
ὡραῖες; (Συλλογὴ Οὐάλλας), n Τέλεια συγχορδία (Λονδίνο, συλ- 
λογὴ Iveagh), ἡ ᾽Βπιστροφὴ ἀπὸ τὸ χορὸ (Ἑρμιτάζ) τὸ Τὰ 
ροῦχα εἶναι ἰταλικὰ (Παρίσι, συλλογὴ Ρόζενχαϊμ) ἢ ὁ ἀνυπέρ- 
βλητος Μετξετίνο (Νέα Ὕόρκη, Μητροπολιτικὸ Μουσεῖο). 

᾿Εκτὸς ἀπὸ αὐτὲς τὶς πλευρὲς τοῦ ἔργου τοῦ Βαττώ, ποὺ yapa- 
κτηρίζουν ὁλόκληρη τὴν πορεία του, πρέπει νὰ ἀναφέρουμε 
καὶ δυὸ ἄλλες ἀκόμα ποὺ ἐμφανίζονται μόνο σὲ σύντομες περιό- 
δους στὴν ἐποχὴ τῶν πρώτων του ἀναζητήσεων. Ἔτσι N περίο- 
δος 1708 - 1709, τότε ποὺ συνεργαζόταν μὲ τὸν Κλὼντ ᾿Ωντράν, 
εἶναι ἡ περίοδος τοῦ Βαττὼ-διακοσμητῆ. Μιὰ ἀπὸ τὶς εἰδικότη- 
τες τοῦ δασκάλου του ἦταν ἢ ἐσωτερικὴ διακόσμηση χώρων, 
μὲ ζωφόρους, γιρλάντες, γυψώσεις κλπ. Εἶχε διακοσμήσει ἔτσι 
τὸ Βασιλικὸ Θάλαμο στὰ ᾿Ανάκτορα τοῦ Φονταινεμπλώ, ὅπου 
πρῶτος ὃ Πριματίτσιο πρὶν ἑνάμιση αἰώνα εἶχε χρησιμοποιήσει, 
στὴ Στοὰ τοῦ Ὀδυσσέα, τὸ εἶδος αὐτὸ τῆς διακόσμησης τῶν 
ἀρχαίων Ρωμαίων ποὺ τὸ εἶχε φέρει πάλι στὴν ἐπιφάνεια ó Pa- 
pan μὲ τὶς Λότζιες τοῦ Βατικανοῦ. Οἱ δυὸ ζωγράφοι δούλεψαν 
μαζὶ στοὺς πύργους τοῦ Μεντὸν καὶ τῆς Μυὲτ καὶ στὸ μέγαρο 
τοῦ Νουαντὲλ ἢ τοῦ Πουλπρὺ (ἀπ᾽ ὅπου δύο πίνακες βρίσκονται 
στὴ συλλογὴ Καγιὲ στὸ Παρίσι). H. δουλειὰ τοῦ Βαττὼ ἦταν 
νὰ σχεδιάζη χαριτωμένες καὶ διασκεδαστικὲς φιγοῦρες «κινέ- 
ζικες καὶ ταρταρικές», πιθηκόµορφες καμιὰ φορά, ἐγκαινιάζον- 
τας ἔτσι τὴ μόδα τῶν «κινεζισμῶν» καὶ τῶν «πιθηκισμῶν» στὴ 
διακοσμητικὴ ζωγραφική, ποὺ θὰ τὴ συνεχίσουν καὶ θὰ τὴ δια- 
δώσουν διακοσμητὲς ὅπως ὃ Κριστὸφ “YE στὸ Παρίσι, στὸ 
Σαντιγὺ καὶ στὸ Στρασβοῦργο, ὁ Γκὲμπ στὸ Περίπτερο τοῦ 
Νύμφενμπουργκ τῆς Βαυαρίας ἢ ὁ Φιλὶπ Πιλλμὰν στὸ Πέτερ- 
χοφ τῆς Ρωσίας. 


M ETA THN ΑΠΟΤΥΧΙΑ του στὸ διαγωνισμὸ γιὰ τὸ Βραβεῖο 
τῆς Ρώμης καὶ τὴ σύντομη φυγή του στὴ Βαλανσιὲν 
(1709 - 1710), 6 Battm ζωγραφίζει pid σειρὰ πινάκων μὲ θέ- 
ματα ἀπὸ τὴ στρατιωτικὴ ζωή. “H ἐπιτυχία τοῦ πρώτου ἀπὸ 
αὐτοὺς τοὺς πίνακες, τῶν Νεοσύλλεκτων (Γενεύη, συλλογὴ Pó- 
τσιλντ), ποὺ τὸν ἀγόρασε ὃ Σιρουὰ παραγγέλνοντάς του ἄλ- 
λον ἕναν, τὸ “427 (Νέα "Yópkn, Ντιούβην), ἐνθαρρύνει τὸν 
Βαττώ᾽ ἢ γενέτειρά του, μὲ τὸ νὰ βρίσκεται πολὺ κοντὰ στὸ 
θέατρο τοῦ καταστρεπτικοῦ πολέμου τῆς ἱσπανικῆς διαδοχῆς, 
τοῦ πρόσφερε ἄφθονο ὑλικὸ γιὰ τὴν ᾿Γπιστροφὴ ἀπὸ τὴν ἐκ- 
στρατεία (Τσιντσιννάτι, Ὀχάιο, συλλογὴ Ἔντουαρντς), τὸ 
Hooowowò στρατόπεδο (Μουσεῖο Μόσχας) καὶ γιὰ ἄλλες okn- 
VEC μὲ τοὺς Konovs τοῦ πολέμου καὶ τὴν ᾿Γκεχειρία. Τὰ ἔργα 
αὐτὰ ἀποτελοῦν κάτι σὰ σαρκαστικὴ ἀπάντηση στοὺς γεμάτους 
στόμφο ἐπικοὺς πίνακες τοῦ Βὰν ντὲρ Μόυλεν, ποὺ τριάντα 
χρόνια πρὶν ἐξύμνησε τὶς κατακτήσεις τοῦ Βασιλιᾶ Ἤλιου, 
καὶ παράλληλα μποροῦν νὰ θεωρηθοῦν καρπὸς μιᾶς ρεαλιστι- 
κῆς ἀντίδρασης τοῦ Βαττὼ ἐνάντια στὸ μύθο τῆς μεταμφίεσης 
καὶ στὴ συμβατικότητα τῆς ἀκαδημαϊκῆς τέχνης. Kai σ᾽ aù- 
τὰ ὅμως τὰ ἔργα του διακρίνει κανεὶς λυρικοὺς τόνους, στὸ 
δέσιμο τῶν ἀνθρώπινων μορφῶν μὲ τὸ τοπίο, καὶ κάποτε κοὶ 
στοιχεῖα συναισθηματικά, ἀφοῦ ἢ γυναικεία μορφὴ εἰκονίζε- 
ται συχνά. 

Ολα αὐτὰ εἶναι τὸ ἄμεσο προοίμιο τῆς περιόδου ὅπου θ᾽ ἀπο- 
καλυφθῆ o ὅλη της τὴ δύναμη N σπουδαιότερη πλευρὰ τῆς 
ἰδιοφυῖας τοῦ Βαττώ, ἢ πλευρὰ ἐκείνη ποὺ ἡ ᾿Ακαδημία εἶχε 
τὴν ὀξυδέρκεια νὰ ἐκτιμήση τόσο σωστὰ ὥστε νὰ ἀπονείμη 
στὸν καλλιτέχνη, ὅταν ἐπέστρεψε στὸ Παρίσι, τὴν ἐπίσημη 
ἀναγνώριση, προσκαλώντας τον στὶς τάξεις της μὲ τὸν τίτλο 
τοῦ «ζωγράφου τῶν ἁβρῶν ἐρωτικῶν γιορτῶν» («fétes galantes»), 
ποὺ καθιέρωσε εἰδικὰ γι’ αὐτὸν καὶ γιὰ ὅσους θ᾽ ἀκολουθοῦσαν 
τὸ παράδειγμά του. Ὅρος 060016, ἀλλὰ πόσο περιεκτικός! 


᾽Απλώνεται τόσο στὸ φυσικὸ ὅσο καὶ στὸ φανταστικό, δηλώνει 
μιὰ τέχνη τῆς «πραγματικότητας τοῦ ὀνείρου» ἢ τοῦ «ὀνείρου 
τῆς πραγματικότητας», μιὰ τέχνη καθόλου περιγραφικὴ καὶ 
καθαρὰ μουσική. Ἂν ἀναζητούσαμε τὶς ποιητικές της ρίζες 
θὰ βρίσκαμε τὴν ἀρχή τους στὰ ᾿Ηλύσια Πεδία τῶν ἀρχαίων 
καί, γιὰ νά DOOULE πιὸ κοντά, στὴ «Χώρα τῆς τρυφερότητας» 
(ἢ ἁβρότητας) τῆς Μαντελὲν ντὲ Σκυντερύ0. Ὅσο γιὰ τὶς 
ρίζες της στὴν ἴδια τὴ ζωγραφική, τὶς βρίσκουμε ἄφθονες 
στὴ σχολὴ τοῦ Τζιορτζιόνε (ἀρκεῖ νὰ ἀναφέρουμε τὸ 'Υπαί- 
Ocio κοντσέρτο — Y ᾽Αγροτικὴ Lvvavdia — ποὺ βρίσκεται στὸ 
Λοῦβρο) πολὺ περισσότερο παρὰ στὸν ῆπο τοῦ "ἔρωτα τοῦ 
Ροῦμπενς, ποὺ πολλοὶ προτιμοῦν νὰ τὸν ἀναφέρουν σ᾽ αὐτὴ 
τὴν περίπτωση. 

Τὸν κύριο ἢ μάλλον τὸν κυριότερο ρόλο © αὐτὲς τὶς συνθέ- 
σεις τὸν ἔχει τὸ τοπίο --- ἀνάμνηση ἀπὸ τὰ «ξεχτένιστα» VÀ- 
λώματα τῶν κήπων τοῦ ᾿Ανάκτορου τοῦ Λουξεμβούργου ἢ τοῦ 
σπιτιοῦ τοῦ Κροζὰ στὸ Μονμορανσὺ --- ποὺ ἐξευγενίζει μὲ τὴ 
σεμνή του ἁγνότητα τὴν ἐρωτικὴ ἀτμόσφαιρα, διάχυτη ἀνάμε- 
σα στὶς συντροφιὲς τῶν ἱπποτῶν καὶ τῶν ὡραίων κυριῶν μ᾽ ἐκεῖ- 
νο τὸ παρδαλὸ ντύσιμο ὅπου σμίγουν ἢ μόδα τῆς ἐποχῆς, τὸ 
ἰταλικὸ ἢ τὸ γαλλικὸ θέατρο καὶ κάποια ἀνάμνηση ἀπὸ τὶς 
“Ιστορίες τῆς Μαρίας τῶν Μεδίκων τοῦ Ροῦμπενς. Τὸ ἀριστούρ- 
yn a τοῦ Βαττὼ 6 αὐτὸ τὸ εἶδος εἶναι ὁ πίνακας ποὺ εἰκονίζει 
τὴν Erußißaon γιὰ τὰ Κύθηρα. Τὸ θέμα εἶναι παρμένο ἀπὸ ἕνα 
θεατρικὸ ἔργο: ó καλλιτέχνης τὸ εἶχε καὶ ἄλλοτε ἐπεξεργασθῆ, 
ὅταν βρισκόταν κάτω ἀπὸ τὴν ἐπίδραση τοῦ Ζιλλὸ (Παρίσι, 
συλλογὴ 'Εζέλ). “H δράση ἀναπτύσσεται προοδευτικὰ καθὼς 
τὰ ζευγάρια τῶν ἐραστῶν προχωροῦν, μὲ μιὰ ὅλο καὶ LEYOAU- 
て EDT] αὐτοεγκατάλειψη, πρὸς τὸ σημεῖο ὅπου τὸ πλοῖο εἶναι 
ἔτοιμο νὰ σαλπάρη γιὰ τὸ νησὶ τῶν ἀπολαύσεων, μὲ πλήρωμα 
ἕνα μικρὸ πλῆθος ἀπὸ χαρούμενους Ἔρωτες. Τὴ σύνθεση αὐτὴ 
ἐπανέλαβε ὁ καλλιτέχνης γιὰ λογαριασμὸ τοῦ ντὲ Ζυλιὲν σὲ 


μιὰ ἐλεύθερη διασκευὴ καὶ στὶς ἴδιες διαστάσεις (Μουσεῖο Be- 
ρολίνου), προσθέτοντας ἕνα ἀκόμα ζευγάρι καὶ ἕνα ἄγαλμα 
τῆς ᾿Αφροδίτης, ἔτσι ποὺ τὸ σύνολο νὰ δημιουργῆ μιὰ ἐντύ- 
πωση σαφέστερη καὶ γι αὐτὸ λιγότερο ποιητική. Μὲ παραγγε- 
Ma τοῦ κατόχου της ἢ παραλλαγὴ αὐτὴ χαράχτηκε σὲ χαλκὸ 
ἀπὸ τὸν N. Ταρντιέ᾽ ὃ τίτλος τῆς χαλκογραφίας καθόριζε ἁμε- 
τάκλητα τὸ θέμα σὰν ᾿Επιβίβαση γιὰ τὰ Κύθηρα. Πρέπει ἄραγε 
νὰ πάρουμε στὰ σοβαρὰ — καὶ ὄχι σὰν ἁπλὸ εὐφυολόγημα — 
τὸν ἰσχυρισμὸ ἑνὸς κριτικοῦ τῶν ἡμερῶν μας; Μᾶς καλεῖ νὰ 
δεχτοῦμε ὅτι αὐτὸς ὃ τίτλος εἶναι λάθος καὶ νὰ δοῦμε αὐτὸ τὸν 
πίνακα σὰν «Επιστροφὴ ἀπὸ τὰ Κύθηρα», σὰν ἀναχώρηση 
ἀπὸ τὸ νησὶ κι ἐπιστροφὴ στὴν ηπειρωτικὴ γῆ, σὰ μιὰ σκηνὴ 
μὲ ἀνθρώπους πού, ἀφήνοντας πίσω τους τὶς ἀνώτερες ἡδονὲς 
ἑνὸς ἐξαὐλωμένου ἔρωτα, βαδίζουν πρὸς ταπεινότερες σαρκι- 
κὲς ἀπολαύσεις ! 

Γιὰ νὰ περιοριστοῦμε σὲ πίνακες ποὺ παριστάνουν ἁβρὲς 
ἐρωτικὲς γιορτὲς μὲ συντροφιές, ζευγάρια ἢ μοναχικὰ ἄτομα 
στὸ ὕπαιθρο, ἂς ἀναφέρουμε τοὺς κυριότερους ποὺ βρίσκονται 
σὲ δημόσιες συλλογές: δυγκέντρωση σὲ ἕνα πάρκο, ὃ ۱ 06 
καὶ ἢ ]]ονηρούλα (Λοῦβρο), 6 Τραγουδιστὴς σερενάτας, ἢ ° Avj- 
oun ἐρωμένη (Μουσεῖο τοῦ Σαντιγύ), ó Φαγηνευτὴς καὶ ἢ Tv- 
χοδιώκτρια (Μουσεῖο τῆς Τρουά), τὸ ᾿Υπαίθριο κοντσέρτο (Mov- 
σεῖο τῆς ᾽Ανζέρ), ot Χαρὲς τῆς ζωῆς, τὸ Μάθημα μουσικῆς, 
οἱ “Υπαίθριες διασκεδάσεις, τὰ ᾿Ηλύσια Πεδία, ἡ Συνάντηση 
γιὰ κυνήγι (Συλλογὴ Οὐάλλας), 6 ΙΚυνηγὸς σπουργιτιῶν, ἢ Be- 
γετσιάνικη γιορτὴ (Μουσεῖο τοῦ ᾿Εδιμβούργου), ἢ ᾿Πταλικὴ 
διασκέδαση, oi Βοσκοί, τὸ Κοντσέρτο (Ανάκτορα τοῦ Σὰν-Σουσὶ 
καὶ τοῦ Πότσνταμ), ἢ Zvvdvron στὴν ἐξοχή, ἢ ᾿Ερωτική 
γιορτὴ (Μουσεῖο τῆς Δρέσδης), ἢ ᾿νοχλητικ πρόταση (Ἔρ- 
μιτάζ) τὸ Μάθηµα ὠδικῆς καὶ 6 Aeros ἐρωτευμένος (Ανάκτορα 
τῆς Μαδρίτης), A //ροοπτικὴ (Μουσεῖο τῆς Βοστώνης) καὶ 6 
Μετξετίνο (Μητροπολιτικὸ Μουσεῖο τῆς Νέας Ὑόρκης). 


A YTH N τόσο μονομερὴς καὶ συνοπτικὴ ἀπαρίθμηση πρωτό- 
τυπων EPYWV τόσο σημαντικῶν μᾶς κάνει νὰ ἀναρωτηθοῦ- 
µε ἔκπληκτοι πῶς ἦταν δυνατὸ νὰ βγῆ τὸ τεράστιο ἔργο τοῦ 
Βαττὼ ἀπὸ τὸ ἐργαστήριο ἑνὸς ζωγράφου ὅπως αὐτός, πού, μέ- 
χρι τοὺς τελευταίους μῆνες τῆς σύντομης ζωῆς του, φαίνεται 
νὰ μὴν ἀνεχόταν βοηθοὺς δίπλα του. Πῶς ἐργαζόταν; Ὁ φίλος 
του Καιλὺς μᾶς δίνει μιὰ συγκεκριμένη ἰδέα πάνω σ᾽ αὐτό, 
ἐπιβεβαιώνοντας ἀνεπιφύλακτα ἐκεῖνο ποὺ γίνεται φανερὸ ἀπὸ 
τὴν ἀπευθείας μελέτη τοῦ ἔργου του, τόσο τῶν πινάκων του ὅσο 
καὶ τῶν σχεδίων καὶ τῶν χαρακτικῶν του: «Ποτὲ δὲν ἕκανε 
οὔτε τὸ πιὸ πρόχειρο καὶ βιαστικὸ προσχέδιο γιὰ τοὺς πίνακές 
του. Συνήθιζε νὰ κάνη τὰ σχέδια καὶ τὶς σπουδές του σ ἕνα yov- 
τρὸ ἄλμπουμ, ἔτσι ποὺ νὰ ἔχη σὲ κάθε στιγμὴ πρόχειρο ἕνα με- 
γάλο ἀριθμό. Εἶχε φορεσιὲς γιὰ πρόσωπα τοῦ καλοῦ κόσμου 
καὶ ἄλλες γιὰ κωμικοὺς τύπους, ἔντυνε μ᾿ αὐτὲς ἄτομα καὶ τῶν 
δύο φύλων, ἐφόσον ἔβρισκε τὰ κατάλληλα γι αὐτὴ τὴ δουλειά, 
καὶ τὰ ξεσήκωνε στὶς στάσεις ποὺ τοῦ παρουσίαζε ἢ ἴδια ἢ φύ- 
on, διαλέγοντας σκόπιμα τὶς πιὸ ἁπλές. Κάθε φορὰ ποὺ ἤθελε 
νὰ ζωγραφίση ἕναν πίνακα κατέφευγε στὴ συλλογή του. Διάλεγε 
τὶς φιγοῦρες ποὺ τοῦ ἔκαναν πιὸ πολὺ ἐκείνη τὴ στιγµή. Σχη- 
μάτιζε ἔτσι τὶς ὁμάδες του, συνήθως σύμφωνα μὲ τὸ χαρακτήρα 
ἑνὸς τοπίου ποὺ εἶχε σκεφτῆ ἢ προετοιμάσει. Σπάνια μάλιστα 
χρησιμοποιοῦσε τὸ τοπίο γιὰ ἄλλο σκοπό». "O ἴδιος μάρτυρας 
μᾶς ἐξηγεῖ γιατί τόσο πολλοὶ πίνακες τοῦ Βαττὼ ἔχουν διατη- 
ρηθῆ τόσο ἄσχημα: «Συνήθιζε νὰ ζωγραφίζη μὲ ἅπλυτο ۲۱۷۰۸٢۰ 
Σπάνια καθάριζε τὴν παλέτα του. Τὸ δοχεῖο του μὲ τὸ ἀκάθαρτο 
λάδι, ποὺ τόσο πολὺ τὸ χρησιμοποιοῦσε, ἦταν βουτηγμένο στὴ 
βρωμιὰ καὶ τὴ σκόνη, κι ἐκεῖ μέσα ἦταν ἀνακατεμένα κάθε λο- 
γῆς χρώματα ποὺ ἄφηναν τὰ πινέλα του καθὼς τὰ βουτοῦσε 
στὸ λάδι». 


ΚΤΟΣ ἀπὸ τὶς ἀναρίθμητες ἐρωτικὲς γιορτές, τὸ ἔργο τοῦ 
Βαττὼ περιλαμβάνει καὶ μιὰ δωδεκάδα μυθολογικὰ 05- 
ματα, κι αὐτὰ ἁβρὰ καὶ ἐρωτικά, ποὺ δίνουν τὴν εὐκαιρία γιὰ 
τὴν ἀπεικόνιση τοῦ γυμνοῦ, πράγμα ποὺ ἦταν ἄλλωστε μέσα 
στὸ πνεῦμα τῆς ἐποχῆς του. Τὰ περισσότερα ἀπὸ αὐτὰ τὰ ἔργα 
ἀνήκουν στὴν τελευταία ἀναλαμπὴ τῆς ζωῆς τοῦ καλλιτέχνη 
καὶ εἶναι ἀποτέλεσμα τῆς σπουδῆς τῶν Βενετσιάνων ζωγρά- 
φων τοῦ δέκατου ἕκτου αἰώνα στὴ συλλογὴ τοῦ Κροζά.Ο " Eoo- 
τας ` Αφοπλισμένος (Μουσεῖο τοῦ Σαντιγύ), ποὺ ζωγράφισε γιὰ 
λογαριασμὸ αὐτοῦ τοῦ µαικήνα, δὲν εἶναι παρὰ N μεταφορὰ σὲ 
λάδι ἑνὸς σχεδίου τοῦ Βερονέζε (Λοῦβρο) ποὺ ὑπῆρχε στὴ συλ- 
λογή tov. Γιὰ τὸν Κροζὰ ἐπίσης ζωγράφισε τοὺς πίνακες Οἱ 
"Enoyés (ἴσως προσχέδιο εἶναι τὸ Φβινόπωρο τοῦ Λούβρου) 
καὶ τὸ ἀριστούργημά του σ᾽ αὐτὸ τὸ εἶδος, TO 2۱/۵6 καὶ ' Αντιόπη 
(Λοῦβρο), ποὺ τὸ ἀκολούθησε ἢ Koion τοῦ {Πάρη (Λοῦβρο). 
Αὐτοὶ οἱ δυὸ πίνακες, καθὼς καὶ πολλὰ σχέδια ποὺ μποροῦν 
νὰ χρονολογηθοῦν o αὐτὴ τὴν περίοδο, μαρτυροῦν τὸ πάθος 
ποὺ ἔδειχνε Ó Βαττὼ (ἴσως κατὰ τὸ παράδειγμα τῶν ζωγράφων 
τῆς Βενετίας) γιὰ τὴν ἄμεση σπουδὴ τοῦ γυμνοῦ, ποὺ τὸ χρησι- 
μοποιεῖ ἀκόμα καὶ στὶς ρωπογραφίες του, ὅπως στὴν //{ρωινὴ 
τουαλέτα (συλλογὴ Οὐάλλας) ἢ στὴν ᾿ Ιδιαίτερη τουαλέτα (συλ- 
λογὴ Ντὲ Μουσύ, Παρίσι). ᾿Ανεξάρτητα ἀπὸ τὴν τολµηρότητα 
τοῦ τελευταίου ἔργου εἶναι βέβαιο πὼς τὸ στοιχεῖο τοῦ ἐρω- 
τισμοῦ δίνεται πολὺ διακριτικὰ στὶς γυναικεῖες αὐτὲς μορφές, 
ὅπου ὁ καλλιτέχνης µας, «ἐλευθεριάζων στὸ πνεῦμα GAAG σεμνὸς 
στὸ ἦθος», δὲν παρουσιάζεται οὔτε αἰσθησιακὸς οὔτε χυδαῖος. 
Τὸν βλέπουμε νὰ BACH φωτιὰ σ᾽ αὐτὲς τὶς «γυμνότητες» πρὸς 
τὸ τέλος τῆς ζωῆς του γιὰ νὰ ζωγραφίση ἕναν ᾿Βσταυρωμένο. 
A&V εἶναι αὐτὸς 6 μόνος Tov θρησκευτικὸς πίνακας, γιατὶ ἀνά- 
μεσο. ot ἄλλα του ἔργα εἶχε ζωγραφίσει καὶ μιὰ ᾿Ανάπαυση 
στὴν Αἴγυπτο γιὰ τὸν Κροζὰ (Ἑρμιτάξ), ὅπου πολλοὶ θέλουν νὰ 
βλέπουν τὴν τέχνη ἑνὸς «ἐκλεπτυσμένου Βὰν Ντάυκ». 
Μιὰ ἄλλη πλευρὰ τῆς τέχνης τοῦ Βαττὼ --- κάθε ἄλλο παρὰ 


ἀμελητέα — εἶναι ἡ προσωπογραφία, ὅπου ἐπιδιδόταν ἀπὸ και- 
ρὸ σὲ καιρὸ σὲ ὅλη τὴ διάρκεια τῆς σταδιοδρομίας του, γιὰ νὰ 
ἀπαθανατίση στὸ μουσαμὰ τόσο τὰ δικά του χαρακτηριστικὰ 
ὅσο καὶ τῶν φίλων του. Ἢ πιὸ ἀξιόλογη γιὰ τὴν ἐκφραστική 
της δύναμη καὶ γιὰ τὴν ποιότητα τῶν χρωμάτων εἶναι ἢ προ- 
σωπογραφία τοῦ ᾿Αντουὰν |]ατὲρ (Μουσεῖο τῆς Βαλανσιέν), 
πατέρα τοῦ μαθητῆ του τῶν τελευταίων ἡμερῶν τῆς ζωῆς του. 
Ὁ ᾿Αντουὰν ٢ Λαρὸκ μᾶς παρουσιάζεται σὰν ποιητής, ὀνει- 
ροπολώντας o ἕνα ἐξοχικὸ τοπίο ὅπου παίζουν φαῦνοι καὶ 
νύμφες. Στοὺς πίνακές του μὲ σκηνὲς θεάτρου μποροῦμε V ἀνα- 
γνωρίσουμε τοὺς ἠθοποιοὺς τοῦ καιροῦ του: καὶ στὶς OUV て PO- 
φιὲς τῶν μεταμφιεσμένων ἢ στὶς ἐρωτικὲς γιορτὲς τὰ πρόσωπα 
τῶν φίλων του. 

Μπορεῖ ἀκόμα νὰ γίνη λόγος γιὰ ἕναν ۰ 
Δὲν ἦταν μήπως αὐτὸς ποὺ ἔλεγε στὸν Λανκρὲ πὼς «ἀπὸ τὴ 
φύση καὶ μόνο ὁὀπὸ τὴ φύση πρέπει νὰ ζητοῦμε συμβουλές»; 
Τὰ ἔργα του μαρτυροῦν ὅτι, o ὅλη του τὴ σταδιοδρομία, τὸ 
ἀνεπιτήδευτο θέαμα ποὺ προσφέρει ἢ φύση τοῦ κινοῦσε τὸ με- 
γαλύτερο ἐνδιαφέρον. Τὰ ρεαλιστικὰ πρόχειρα σχεδιάσµατά て OU 
χρησίμευαν σὰ βάση γιὰ τὸ φόντο τῶν πινάκων του: μοναχικὰ 
τοπία τῆς Φλάνδρας στὰ θέµατα τῆς στρατιωτικῆς ζωῆς ἢ ὀνει- 
ρικὰ φυλλώματα τῆς "IA ντὲ Φρὰνς στὶς ἐρωτικὲς γιορτές του. 
Σ᾽ αὐτὲς τὶς ἀπευθείας σπουδὲς ἀπὸ τὴ φύση θὰ προστεθῆ μετὰ 
τὸ 1715 μιὰ σειρὰ ἀπὸ σκίτσα κατὰ τὸ πρότυπο τῶν τοπίων τοῦ 
Τισιανοῦ καὶ τοῦ Καμπανιόλα ποὺ τὰ μελέτησε στὴ συλλογὴ 
τοῦ Κροζά. “Ano τὰ γνήσια ἔργα τοῦ Βαττὼ — κι an’ ὅσα ὕπο- 
τίθεται ὅτι εἶναι δικά του --- ξεχωρίζουν τρία τοπία ὅπου εἰκο- 
νίζεται ἢ φύση γιὰ τὴ φύση, ὅπου ἢ ἀνθρώπινη μορφὴ περιορί- 
ζεται σὲ δευτερεύουσα θέση ἢ καὶ καταργεῖται. Οἱ πίνακες aù- 
τοὶ εἶναι τὸ Τοπίο ἀπὸ τὰ περίχωρα τοῦ | ]αρισιοῦ, ὃ Ματαρρά- 
κτης (ἰδιωτικὲς συλλογές, Παρίσι) καὶ τὸ Τοπίο μὲ καταρρά- 
xT (᾿Ἑρμιτάζ). 


T ΕΛΟΣ, τὸ ὕστατο ἀριστούργημά του, ποὺ εἶναι. καθὼς AE- 
νε, «ἡ τελευταία λέξη μιᾶς τέχνης καὶ μιᾶς ζωῆς», ὅπως 
οἱ «Ἱεσποινίδες τῶν Τιμῶν τοῦ Βελάσκεθ καὶ οἱ δὂύνδικοι τοῦ 
Ρέμπραντ, ἦταν ἢ Ταμπέλα τοῦ Ζερσαίν, τὸ ἔργο ποὺ δημιούρ- 
γησε 6 Βαττὼ τὸ 1720, μετὰ τὴ θλιβερὴ ἐπιστροφή て OU ἀπὸ τὸ 
Λονδίνο, ἔτσι, «γιὰ νὰ ξεμουδιάσουν τὰ δάχτυλά του», μέσα σὲ 
ὀκτὼ πρωινά. Ἡ μεγάλη αὐτὴ σύνθεση (ποὺ χωρίστηκε στὰ δυὸ 
γύρω στὰ μέσα τοῦ αἰώνα) εἰκονίζει τὸ κατάστημα τοῦ Ζερσαίν, 
ἐμπόρου πινάκων τῆς Πὀν-Νὀτρ-Ντὰμ (Γέφυρας τῆξ Παναγίας), 
ποὺ ἦταν προστατευόμενος τοῦ «Μεγάλου Μονάρχη» (αὐτὸ d- 
κριβῶς συμβολίζει καὶ τὸ πορτραῖτο τοῦ Λουδοβίκου ΙΔ΄ ποὺ 
τοποθετοῦν οἱ ὑπάλληλοι στὸ κιβώτιο στὸ πρῶτο πλάνο). Οἱ 
τοῖχοι σκεπάζονται ἀπὸ πίνακες βενετσιάνικης καὶ φλαμανδι- 
κῆς τεχνοτροπίας, φανταστικούς, ὅπως φανταστικὰ εἶναι καὶ τὰ 
περισσότερα ἀγάλματα στοὺς κήπους τῶν ἐρωτικῶν σκηνῶν. 
Στὸν περιορισμένο αὐτὸ χῶρο εἶναι στημένες οἱ δυὸ ὁμάδες 
ποὺ ἰσορροποῦν ἁρμονικὰ μεταξύ τους, οἱ πελάτες καὶ οἱ πωλη- 
τές. Γιὰ μιὰ καὶ μόνη φορὰ ô Βαττὼ δέχεται νὰ ντύση τὶς μορ- 
φές του σύμφωνα μὲ τὴ μόδα τῆς ἐποχῆς, χωρὶς νὰ πλουτίση 
τὴν περιβολή τους μὲ στοιχεῖα ἀπὸ τὴ φαντασία του. 

Σ᾽ αὐτὸ τὸ ἔργο, ὅπου «ὅλα ἔχουν γίνει σύμφωνα μὲ τὴ φύση», 
μποροῦμε νὰ δοῦμε μιὰ νέα φυγὴ ἀπὸ τὸ φανταστικὸ στὸ πρα- 
γματικό, Y τουλάχιστο στὴν «ποίηση τοῦ πραγματικοῦ». ۵ 
ἐκφράζεται καθαρὰ ἢ ἐπιθυμία τοῦ καλλιτέχνη và καταφύγη 
στὸ ὅραμα τῆς φύσης, ἐπιθυμία ποὺ θὰ τὸν κυριέψη ὅταν 
θὰ ἐγκατασταθῆ, μὲ καταστραμμένη ὁλότελα τὴν ὑγεία του, 
στὴν τελευταία του κατοικία στὸ Νοζάν-σὺρ-Μάρν, τὴν ἄνοι- 
En τοῦ 1721. ᾿Αλλὰ τὸ πεπρωμένο, δίνοντας πρόωρο τέλος 
στὴ ζωή του, θέλησε νὰ περάση ὁ Βαττὼ στὴν ἀθανασία μὲ 
τὴ φήμη τοῦ πιὸ λυρικοῦ ἀπὸ τοὺς ζωγράφους τοῦ ὀνείρου 
τῆς εὐτυχίας. 

MARGUERITE SAVIGNY-VESCO 


CH ἐρωτικὴ σκιὰ τοῦ Batto...» 


Q ۳ μὲ τὰ φωτεινὰ χρώματα 
εἷδε τὸ φῶς μέσα στὴν ὁμίχλη τῆς 
Φλάνδρας. Τὸ φθινόπωρο τοῦ ἔδωσε τὴ 
μελαγχολία του, τὸ ζώδιο τοῦ Ζυγοῦ τὸν 
προίκισε μὲ τὴν αἴσθηση τῆς ἰσορροπίας 
καὶ ἢ ἐπιρροὴ τῆς ᾿Αφροδίτης, τῆς θεᾶς 
τοῦ Ἔρωτα, τὸν κάνει νὰ εἶναι πάντα 
ἐπίκαιρος. 


Αὐτὸς ὁ δεκαοχτάχρονος μικροαστὸς 
φτάνει στὸ Παρίσι ἀπένταρος καὶ γυμνός. 
Ἑρέμοντας ἀπὸ τὸ κρύο καὶ τὴν πείνα, σὲ 
σημεῖο ποὺ V ἁρπάξη μιὰ φυματίωση ποὺ 
θὰ τὸν στείλη στὸν τάφο πάνω στὸ ἄνθος 
τῆς νιότης του, φυτοζωεῖ κάνοντας ἁντί- 
γραφα πινάκων ποὺ εἶναι ἀνάξιά του, ἀλλὰ 
ποὺ θὰ γίνουν ἀφορμὴ νὰ τὸν προσέξουν. 
Στὸ θαμπὸ φῶς ἑνὸς κεριοῦ δουλεύει ἀκό- 
μα καὶ τὴ νύχτα γιὰ VO τελειοποιηθῆ στὸ 
σχέδιο. 


“ATO μιὰ σύντομη παραμονή του στὴ Ba- 
λανσιέν, ὅπου ἢ ὑποδοχὴ ποὺ θὰ βρῆ ἀπὸ 
τοὺς δικούς του θὰ τὸν ἀποκαρδιώση, pép- 
νει μαζί του, ἐκτὸς ἀπὸ τὶς σκηνὲς O て DO て LOOD- 
τικῆς ζωῆς -- ποὺ θὰ γίνουν οἱ πρῶτες του 
ἐπιτυχίες 一 - μιὰ προσωπογραφία τοῦ γλύ- 
πτη ᾿ντουὰν llaréo, ὅπου ἐπιβεβαιώνεται 
κιόλας N ἰσχυρή του προσωπικότητα. Στὸ 
ψηλό, ρυτιδωµένο μέτωπο τοῦ γλύπτη εἶναι 
αποτυπωμένη ὅλη N σκληρότητα τοῦ αἰώ- 
να ποὺ μόλις ἔληξε, καὶ τὰ δίχως στοργὴ 
παιδικὰ χρόνια τοῦ ζωγράφου θά λεγε Ka- 
νεὶς πὼς καθρεφτίζονται στὸ ἐρευνητικὸ 
βλέμμα ποὺ διέκρινε τὴν κλίση του. 


Μὲ τὴ βοήθεια πότε τοῦ ἑνὸς καὶ πότε 
τοῦ ἄλλου φίλου, πότε τοῦ ἑνὸς καὶ πότε 
τοῦ ἄλλου προστάτη, 6 καλλιτέχνης Βατ- 
τὼ θὰ ὠριμάση βῆμα πρὸς βῆμα. Στὶς 30 
Ἰουλίου 1712 γίνεται δεκτὸς στὴ Βασιλικὴ 
᾿Ακαδημία (δὲν ἦταν οὔτε 28 ἐτῶν!) σὰ «Zo- 
γράφος τῶν ᾿Ερωτικῶν Γιορτῶν» μὲ τὴν 
᾿Επιβίβαση γιὰ τὰ Ιζύθηρα, ὅπου, σ᾽ ἕνα ei- 
δυλλιακὸ πλαίσιο, ξετυλίγεται σὰ γιρλάν- 
τα ἢ μακριὰ σειρὰ τῶν ἐρωτευμένων ζευ- 
γαριῶν. Ὁ βαρόνος ντὲ Κροζὰ τὸν παίρνει 
ὑπὸ τὴν προστασία του: στὸ μέγαρό του, 
στὸ βουλεβάρτο τῶν Ἰταλῶν, μεταξὺ τῶν 
ὁδῶν Ρισελιὲ καὶ Γκραμόν, γίνονται ka- 
θημερινὰ χοροεσπερίδες καὶ δεῖπνα, πλαι- 
σιωμένα μὲ ἐξαίσια μουσική: φανταχτερὲς 
γιορτὲς δίνονται στὸ πάρκο τοῦ πύργου του 
στὸ Μονμορανσύ. Χάρη o αὐτὲς τὶς συ- 

χνὲς ἐπαφὲς μὲ τοὺς καλλιεργημένους ἀργό- 
σχολους, γιὰ τοὺς ὁποίους ὁ ἔρωτας φαίνε- 
ται νὰ εἶναι N κυριότερη φροντίδα, µπρο- 
στὰ στὰ μάτια τοῦ νεαροῦ καλλιτέχνη Ee- 
τυλίγονται ὅλες οἱ φάσεις τῆς ἐρωτικῆς 
στρατηγικῆς. O ἴδιος δὲν ἀνακατεύεται πο- 
λὺ σ᾽ αὐτὰ τὰ παιχνίδια, στήνει ὅμως πρό- 
θυµο αὐτί, κρύβοντας στὴ ματιά του τὴ 
σπίθα τοῦ ἄγρυπνου πνεύματός του. Μὲ τὴ 
σεμνότητά του, ποὺ τὸν κρατάει στὸ TEPI- 
θώριο, πολὺ λίγο τραβάει τὴν προσοχὴ τῶν 
γυναικῶν. Ὁ ὡραῖος Λανκρὲ κάνει αὐτὴ 
τὴν παρατήρηση στὸ δημιουργὸ τοῦ Ζὶλ 
127246۰ 6 Λεσὰζ ὅμως ἀπαντᾶ: «Ξέρω καλὰ 
ὅτι δὲν ἀνήκει O” ἐκείνους ποὺ φτάνει μό- 
vo νὰ τοὺς ἀντικρίσουν οἱ πριγκίπισσες γιὰ 
νὰ χάσουν τὸν ὕπνο τοὺς: μόνο ποὺ αὐτὸς 
ἔχει πνεῦμα!» 


᾿Απὸ τὰ σαράντα του χρόνια ὃ Μεγάλος 
Βασιλιὰς ἔχει φρονιμέψει κάτω ἀπὸ τὴν 
ἐπιρροὴ τῆς κυρίας ντὲ Μαιντενόν: καθὼς 
ὅμως πλησιάζει τὸ τέλος του, διαγράφεται 
κιόλας στὸν ὁρίζοντα ἡ ᾿Αντιβασιλεία, ἐπο- 
XN χωρὶς τίποτα τὸ κοινὸ μὲ τὴν προηγού- 
µενη: τί χάος, ἀλήθεια, ἀνάμεσα στὶς ys- 
μάτες μεγαλοπρέπεια ἐρωμένες τοῦ Βασι- 
λιᾶ- Ἠλιου καὶ στὰ ξεδιάντροπα θηλυκὰ ποὺ 
τριγυρίζουν τὸ Φίλιππο τῆς ᾿Ὀρλεάνης! 
Κι ἀκόμα ἢ χώρα ἀποκτᾶ ὁδικὲς ἀρτηρίες 
ποὺ διευκολύνουν τὴ συγκοινωνία στὸ ἐ- 
σωτερικὸ καὶ ἤ ἴδια y ζωὴ ἀλλάζει. 


Στὸ σπίτι τοῦ πλούσιου τραπεζίτη ποὺ 
τοῦ ἄνοιξε τὴν πινακοθήκη του, Ó Βαττὼ 
βρίσκει διαρκῆ φιλοξενία: ἀρκεῖται ὅμως 
۷ ἀντιγράφη τοὺς μεγάλους δασκάλους ἐμ- 
βαθύνοντας στὴν τεχνική τους. “O Ροῦ- 
revs τοῦ εἶχε διδάξει τὴ μαγεία τοῦ χρώ- 
ματος, ἢ βενετσιάνικη σχολὴ τοῦ ἀποκα- 
λύπτει τὸ θάµπος τῶν φωτισμῶν. “O Barro 
ἀποκομίζει ἀπ᾽ ὅλα αὐτὰ μιὰ γεύση καθαρὰ 
προσωπική, ὅπως ἡ μέλισσα μαζεύει τὸ pé- 
λι τῶν λουλουδιῶν, παραμένοντας πάντα ὃ 
ζωγράφος τοῦ ἐξευγενισμένου ἔρωτα. Τὰ 
ζευγαράκια τῶν ἐρωτευμένων, ποὺ δίνουν 
ζωὴ στὰ τοπία του μὲ τὴ χρυσαφένια λάμ- 
yn τοῦ φθινόπωρου, θὰ μποροῦσαν νὰ el- 
κονογραφοῦν τὶς κωμωδίες τοῦ Μαριβώ, ὁ 
᾿διάφορος μοιάζει v ἀποβάλλη μὲ νωχέ- 
λεια τὸ «διάβολο ποὺ ἔχει μέσα του», σὰ 
μιὰ εὐτυχία στὴν ὁποία δὲν πιστεύει πιά. 
N /lovnooéAa χαϊδεύει τὶς χορδὲς τῆς κιθά- 


ρας μὲ ὕφος φιλάρεσκο. Στὴ Συγκέντρωση 
σὲ ἕνα πάρκο (Μουσεῖο Λούβρου καὶ Μου- 
σεῖο Βερολίνου) οἱ γυναῖκες, μὲ γυρισμένη 
TH ράχη, τυλιγμένες μὲ θεϊκὴ χάρη στὶς 
λαμπρὲς πτυχὲς τῶν φορεμάτων ποὺ συν- 
δέθηκαν μὲ て ὄνομά του, ἔχουν μιὰ ἀπερί- 
γραπτη γοητεία, ποὺ μᾶς κάνει νὰ φαντα- 
στοῦμε ὅτι, ἂν γυρίσουν πρὸς ἐμᾶς, θὰ δεί- 
COUV ἕνα χαριτωμένο προσωπάκι ὅπου KA- 
θρεφτίζεται τὸ πνεῦμα τοῦ καινούριου αἰώ- 
να. Ὁ ζωγράφος ἔχει ἁπλοποιήσει ἐδῶ τὸ 
ντύσιμο τῆς μόδας κι ἔχει καταργήσει τὶς 
περοῦκες ποὺ βάραιναν τόσο τὰ ἀνδρικὰ 
κεφάλια: κάτω ἀπὸ τὰ ὑφάσματα μαντεύου- 
µε τὶς γραμμὲς τῶν σωμάτων. 


᾿Ακούραστος στὴ δουλειά, πάντα ἀνικα- 
νοποίητος, ἀγαπώντας μὲ πάθος τὴν ἐλευ- 
θερία του, ἀλλάζει διαρκῶς διαμονὴ σὰν 
καταδιωκόµενος καί, ἔξω ἀπὸ τὶς συνηθι- 
σμένες του ἀσχολίες, σπουδάζει «ἐκ τοῦ φυ- 
σικοῦ» τὸ γυμνό. «Ἡ ὑπηρέτριά του, ποὺ 
ἦταν ὡραία, τοῦ χρησίμευε γιὰ μοντέλο», 
λέει ὁ Ντεζαλλιὲ ντ᾽᾿Αρζανβίλ. Σύμφωνα 
μὲ τὴν ἐπιθυμία τοῦ Βαττὼ ἀσφαλῶς, οἱ 
φίλοι του σωπαίνουν γύρω ἀπ᾽ αὐτὸ τὸ Ch- 
THUG μιὰ σειρὰ ὅμως ἀπὸ σκίτσα kepa- 
λιῶν δείχνει, σὰν ὑπογραφὴ καὶ ὁμολογία. 
δίπλα στὰ λεπτὰ καὶ γελαστὰ χαρακτηρι- 
στικὰ ποὺ ἐπαναλαμβάνονται τόσο συχνὰ 
στὶς συνθέσεις του, τὸ πρόσωπο τοῦ νεαροῦ 
ζωγράφου μὲ θριαμβευτικὴ ἔκφραση. 

᾿Ανάμεσα σὲ πολλοὺς ἄλλους πίνακες, 
στὸν ᾿Μπικίνδυνο Ὕπνο (Λοῦβρο) ὅπου 
κοιμᾶται μιὰ ᾿Αντιόπη μὲ φωτεινὲς καμπυ- 
λότητες, ἀνύποπτη ὅτι τὴν κρυφοκοιτάζει 
ἕνας Δίας μεταμορφωμένος σὲ Σάτυρο, ὅπως 
καὶ στὴν Κρίση τοῦ Iláoy (Λοῦβρο), ὅπου 
γυμνώνεται μὲ χάρη τὸ ἀλαβάστρινο κορ- 
ui τῆς ᾿Αφροδίτης, ξαναβρίσκουμε τὸν ἴδιο 
ἐκεῖνο τύπο τῆς Πομπαντοὺρ ποὺ θὰ συν- 
δεθῆ μὲ τ᾽ ὄνομά του, ὅπως τὸν βλέπουμε 
στὰ ἔργα “O "ἔρωτας στὸ γαλλικὸ θέατρο, 
"O "Βρωτας στὸ ἰταλικὸ θέατρο καὶ Beve- 
τσιάνικ I 1۰ 


Ποιά ἦταν αὐτὴ ἢ ὑπηρέτρια-μεγάλη Kv- 
pia; “Htav μιὰ ἠθοποιὸς χωρὶς καλλιτεχνι- 
KT] ἀκτινοβολία, ποὺ τὴ γνώρισε ὁ Βαττὼ 
ὅταν ἔφτιαχνε τὰ σκηνικὰ τῆς "Όπερας καὶ 
ποὺ πρόσφερε τὴν ὀμορφιά της γιὰ τὸ ἔρ- 
YO του. 

"Ev® πληρώνει τὸ τίμημα τῆς δόξας βλέ- 


ποντας τοὺς φιλότεχνους νὰ φιλονικοῦν 
γύρω ἀπ᾽ τὰ ἔργα του, ۵ Βαττὼ πέφτει καὶ 
θύμα τῶν ἄπληστων ἐμπόρων: ὁ ἴδιος κατα- 
στρέφει ἐξαίρετους πίνακές του ποὺ TOV ù- 
πογοητεύουν. Μάταια προσπαθοῦν οἱ φίλοι 
του νὰ τὸν μεταπείσουν: τοὺς ἀπαντᾶ ἀδιά- 
φορος: «Στὸ κάτω-κάτω μένει τὸ νοσοκο- 
μεῖο, An’ ὅπου κανένα δὲ διώχνουν». Aué- 
OMG μετὰ AN αὐτὲς τὶς καταστροφὲς ἔρχεται 
ἢ ἀρρώστια, βλέπει τὶς μέρες て OU μετρημέ- 
νες καὶ ζωγραφίζει χωρὶς ἀνάπαυλα: ἕνας 
δλόκληρος κόσμος ζεῖ στὴ σκέψη του. 


Παρὰ τὶς ἀντιθέσεις τους συνδέεται OTE- 
νὰ μὲ τὸν κόμητα ντὲ Καιλύς, νεαρὸ φι- 
λελεύθερο διανοούμενο, ποὺ ἐπιδίδεται στὴ 
χαρακτική. Δουλεύουν μαζὶ σὲ αὐτοσχέδια 
ἀτελιὲ ὅπου, λέει 6 Καιλύς, «δοκιμάζαμε 
ὅλη τὴν ἁγνὴ χαρὰ τῆς νεότητας σὲ κάθε 
εὐκαιρία. Μπορῶ νὰ πῶ ὅτι ὁ Βαττώ, ποὺ 
ἦταν τόσο σκυθρωπός, τόσο μελαγχολικός, 
τόσο συνεσταλμένος, ἀλλὰ καὶ τόσο ôn- 
κτικὸς σὲ κάθε ἄλλη περίπτωση, δὲν ἦταν 
£60 παρὰ 6 Βαττὼ τῶν πινάκων του, ὅπως 
δηλαδὴ τὸν φαντάζεται ὁ θεατὴς ano τὰ 
ἔργα του, εὐχάριστος, τρυφερὸς καὶ ἴσως 
και λίγο ἐρωτοπαθής». 


Φίλος τῆς ἐπιστήμης, συγγραφέας τοῦ 
βιβλίου «Φαιδρὲς ἱστορίες», ὁ Καιλὺς τοῦ 
διηγεῖται τὰ ταξίδια του, διανθίζοντάς τα 
μὲ φαιδρὰ. ἐπεισόδια, κι ὀνάμεσα ot ἄλλα 
τὸ παζάρεμα ποὺ ἔκανε, ὑποκρινόμενος τὸ 
φουκαρά, μὲ τὸν ἀρχηγὸ μιᾶς συμμορίας 
ληστῶν γιὰ νὰ φέρη σὲ καλὸ τέλος κάποια 
ἐπιχείρηση ἀρχαιολογικῶν ἐρευνῶν. ᾿Απὸ 
τὰ δεῖπνα στῆς δεσποινίδος Κινώ, στῆς κυ- 
ρίας ντὺ Ντεφὰν καὶ στῆς κυρίας Ζοφφρέν, 
ὅπου σύχναζαν τὰ φωτισµένα πνεύματα τῆς 
ἐποχῆς, ὁ κόμης ἀναφέρει ἀνέκδοτα καὶ 
διάφορα εὐτράπελα. ᾿Αλλὰ ó Batto δὲ Ogs- 
ραπεύεται ἀπὸ τὴ μελαγχολία του μὲ ὅλα 
αὐτὰ καὶ προτιμᾶ νὰ κλείνεται στὸν EOWTE- 
ρικό て OU παραμυθένιο κόσμο ἢ νὰ τὸν ἐξω- 
τερικεύη ζωγραφίζοντας. Μερικοὶ φίλοι 
του ὡστόσο, ποὺ ἔχουν τὸ προνόμιο νὰ τὸν 
ἐπισκέπτωνται, κατορθώνουν νὰ μετριά- 
ζουν τὴ μέθη τοῦ ἀχαλίνωτου αὐτοῦ φαντα- 
σιοκόπου: ἢ φιλία, ὅπως καὶ ó ἔρωτας, δὲν 
παύει ποτὲ νὰ TOV ۰ 

᾿πειδὴ ἡ κατάσταση τῆς ὑγείας του χει- 
ροτερεύει καὶ περισσότερο γιὰ νὰ βρῆ δι- 
έξοδο στὴ θλίψη του (N φίλη του ἀρραβω- 


νιάστηκε ἕναν ἄλλον), 6 Βαττὼ πηγαίνει 
νὰ συμβουλευτῆ ἕνα διάσημο γιατρὸ τοῦ 
Λονδίνου: ἐκεῖ ἢ ὑγεία του θὰ ἐπιδεινωθῆ 
ἀκόμα πιὸ πολύ, ἀλλὰ ἢ φήμη του εἶναι 
τόση ποὺ τοῦ ἐξασφαλίζει ἄφθονες παραγ- 
γελίες καὶ γιὰ πρώτη popa θὰ δείξη ikavo- 
ποιηµένος ἀπὸ τὴ δουλειά του καὶ ἀπὸ τὰ 
κέρδη του. 


Στὴν ἐπιστροφή του, μὲ μιὰ ἐκπληκτι- 
Ki] προσπάθεια, πραγματοποιεῖ τὸ ἐπιβλη- 
τικὸ ἔργο του “H ταμπέλα τοῦ Ζερσαίν, 
ὅπου φανερώνεται μιὰ τέχνη καθαρὰ pea- 
λιστική: εἶναι τὸ προνόμιο τῆς ἰδιοφυΐας 
νὰ prop v ἀνανεώνεται. ᾿Ακόμα καὶ οἱ 
χρωματικοὶ συνδυασμοί του ἔχουν ἀλλάξει' 
ἢ κλίμακα τῶν χρυσῶν δίνει τὴ θέση της 
σὲ ἕνα γκρίζο, µαργαριταρένιο χῶρο' ۵ 
ζωγράφος ἔχει κατακτήσει τὴν τεχνική του. 
Δυστυχῶς αὐτὸ εἶναι τὸ κύκνειο ἄσμα του. 


Παίρνει τώρα ἀπὸ τὰ ἀπαράμιλλα σκίτσα 
του νὰ δουλέψη ἐκεῖνα ποὺ τοῦ εἶχε ἐμπνεύ- 
σει ἢ γυναίκα ποὺ ἀγάπησε: ντυμένη σὰ 
μεγάλη κυρία καὶ τέλεια στὸ ρόλο της, ὄρ- 
θια, γονατιστή, καθισμένη, ἐκτελώντας ἕνα 
βῆμα χοροῦ, παίζοντας μὲ τὴ βεντάλια: 
μὲ δυὸ λόγια ὅλα ἐκεῖνα τὰ σκίτσα ὅπου 
προβάλλονται o ὅλη τους τὴν ἁρμονία οἱ 
γραμμές της. Θὰ μποροῦσε và τὴν ἀναγνω- 
pion ó ἄντρας της καὶ νὰ γίνη ἕξω φρενῶν, 
κι ἐκείνη νὰ ὑποφέρη... H καλοσύνη τοῦ 
Βαττὼ Kai 5 κάποια ντροπή του, ἀνάμικτη 
μὲ ζήλεια γιὰ ἕνα παρελθὸν τόσο πρόσ- 
φατο ἀκόμα, νικοῦν τὴν ἀφοσίωσή του στὸ 
ἔργο του καί, ὄχι χωρὶς λύπη, ρίχνει OTH 
φωτιὰ τὶς ἀγαπημένες του φιγοῦρες, θυσία 
στὴ γαλήνη τῆς ἄπιστης. 


Ὅλες tou οἱ σκέψεις τῶρα στρέφονται 
ἀποκλειστικὰ καὶ μόνο πρὸς τὸ ὅραμα τῆς 
αἰώνιας ὀμορφιᾶς. Ὅταν ὁ ἀββὰς Καρρώ, 
ποὺ τὸν εἶχε χρησιμοποιήσει σὰ μοντέλο 
γιὰ τὸν 217 (Λοῦβρο), τοῦ δίνει νὰ φιλήση 
ἕναν κακοφτιαγµένο ᾿Εσταυρωμένο, ὃ ETOL- 
μοθάνατος καλλιτέχνης βρίσκει τὴ δύνα- 
μη νὰ φωνάξη: «Πῶς κατάντησαν ἔτσι τὸν 
Κύριό µου» Καὶ ξεψυχᾶ μὲ τὸ πινέλο 
στὸ χέρι, ἐνῶ προσπαθεῖ và σχεδιάση μιὰ 
εἰκόνα τοῦ Χριστοῦ πιὸ σύμφωνη μὲ τὸ 
δικό του ἰδεῶδες. 


Μετάφραση ἀπὸ τὰ γαλλικά: 
Μ. ΚΟΡΝΗΛΙΟΣ 


1 - δπουδὴ γιὰ ἕξι ἀνδρικὰ καὶ γυναικεῖα κεφάλια, 
Παρίσι, Λοῦβρο (Τμῆμα Σχεδίων). 


2 - Αὐτοπροσωπογραφία τοῦ Βαττὼ σὲ χαρακτικὸ 
τοῦ Μπουσέ, Παρίσι. ᾿Εθνικὴ Βιβλιοθήκη. 


3 - Σπουδὴ γιὰ γυναίκα μὲ μακρὺ φόρεμα, Παρί- 
σι, Λοῦβρο (Τμῆμα Σχεδίων). 

Oi πίνακες 


I. ΕΣΩΤΕΡΙΚΟ ΚΟΥΖΙΝΑΣ ἣ H MAI EIPIZ- 
ΣΑ (γύρω στὰ 1703 — 53 x 44 ¿x.). ZToao- 
βοῦργο, Movoeio Καλῶν Texvóv. — Λεῖγμα 
τῶν πρώτων παρισινῶν ἔργων τοῦ Βαττώ, N 
μικρὴ αὐτὴ ρωπογραφία τὸν παρουσιάζει σὰ 
συνεχιστὴ τῆς τέχνης τοῦ Τενίερς στὴ σύν- 
θεση καὶ κληρονόμο τοῦ Ρίκχαλς ἢ τοῦ 


Kato στὴν εἰσαγωγὴ χάλκινων ἀντικειμέ- 


νῶν στὴ ζωγραφική. 


Il. O ΞΕΛΟΓΙΑΣΤΗΣ καὶ O BAKXOX (yú- 
pw στὰ 1709 --- 79,5 x 39 καὶ 87 χ 39 Ex.). 
Παρίσι, συλλογὴ Καγιέ.--Ὁ Κλὼντ `Q- 
ντρὰν ἔδωσε μιὰ ἀπροσδόκητη λύση στὸ θέ- 
μα τῆς διακόσμησης τῶν παριζιάνικων με- 
γάρων χρησιμοποιώντας τὸν τύπο τῆς DO- 
μαϊκῆς κοσμηματογραφίας. Ὁ Βαττὼ ζωντά- 
νεψε αὐτὲς τὶς χαριτωμένες φιγοῦρες στο- 
λίζοντάς τις μὲ φανταχτερὰ φορέματα. 


II. ΟΙ ΧΑΡῈΣ ΤΗΣ ΖΩΗΣ (1715 — 65 x 93 
ἑκ.). Ἰονδίνο, συλλογὴ Οὐάλλας. — Στὸν πί- 
νακα αὐτὸν συγκεντρώνονται τὰ κύρια στοι- 
χεῖα τοῦ ἐκλεκτικισμοῦ τοῦ Βαττώ: ἡ παρου- 
σία τοῦ θεάτρου στὴ σύνθεση, ἀναμνήσεις 
ἀπὸ τὰ ἔργα τοῦ Ροῦμπενς ποὺ εἶχε µελε- 
THOEL καὶ στοιχεῖα ἀπὸ τὴν ἀρχιτεκτονικὴ 
τοῦ ᾿Ανακτόρου τοῦ Λουξεμβούργου μὲ 
τοὺς ἀπέραντους κήπους του. 


IV. O ΑΔΙΑΦΟΡΟΣ (1716 — 26 x 19 ἕκ.). 
ITagiot, Λοῦβρο. — «Ὁ κόσμος τοῦ Βαττὼ 
γεννήθηκε: τύποι ἐλαφροὶ καὶ κάπως κενοί, 
ἣ /ΠΙονηρούλα καὶ ὃ ` 4διάφορος, θὰ γίνουν 


οἱ ἰδανικὲς μαριονέτες αὐτοῦ τοῦ κόσμου. ᾿ 


Πίσω τους τὸ φῶς τῆς ὁμίχλης, μὲ χρυσα- 
φένια σύννεφα καὶ πολύχρωμα πέπλα, δη- 
μιουργεῖ μιὰ φύση χιμαιρικὴ καὶ ὀνειρική, 
ὅπως ἄλλωστε καὶ τὰ ἴδια τὰ πρόσωπα». 


V. H ΠΟΝΗΡΟΥΛΑ (25 x 19 ἕκ.). Παρίσι, 


21000600. 一 Εἶναι φανερὸ ἐδῶ ὅτι ó Barth, 


προτιμᾶ νὰ παίζη μὲ τὸ φῶς καὶ τὰ χρώμα- 
τα παρὰ νὰ ἀσχολῆται μὲ τὶς πτυχώσεις τῶν 
ρούχων καὶ τὶς ἐπιφάνειες τῆς σάρκας. Ὁ πί- 
νακας αὐτὸς 一 - τὸ «ταίρι» τοῦ ᾿ διάφορου — 
κατατάσσει τὸν Βαττώ, μαζὶ μὲ τὸν Βελάσκεθ, 
τὸν Γκόγια καὶ τὸν Ντελακρουά, ἀνάμε- 
σα στοὺς προδρόμους τοῦ ἐμπρεσιονισμοῦ. 


VI. Η ΤΥΧΟΔΙΩΚΤΡΙΑ (1716 — 20 x 24 éx.). 


Toova (Καμπανία), Movoeio Καλῶν Te- 
χνῶν. — Ὁ μικρὸς αὐτὸς πίνακας εἶναι ἕνα 
δεῖγμα «ἐρωτικῆς γιορτῆς» μὲ λίγα πρόσωπα. 
Ὅλοι, καὶ ἡ ἴδια T] τυχοδιώκτρια, εἶναι al- 
χμαλωτισμένοι ἀπὸ τὴ μαγεία μιᾶς φύσης 
ἀπαλλαγμένης ἀπὸ κάθε καλλιτεχνικὴ EKCT- 
THON. τῆς φύσης ποὺ θὰ κατακτήση δημιουρ- 
γοὺς καὶ περιπατητὲς στὸ τέλος τοῦ αἰώνα. 


VII. O ZATHNEYTHX (1716 — 19 x 26 &k.). 
Toova (Καμπανία), Movosio Καλῶν Te- 
χνῶν. --- Ὅπως στὶς περισσότερες συνθέσεις 
τοῦ Βαττώ, ἔτσι κι ἐδῶ τὰ πρόσωπα εἶναι 
παρμένα ἀπὸ τὰ πάμπολλα σκίτσα ποὺ ἔκα- 
νε ὅταν oi φίλοι του δέχονταν νὰ ποζάρουν 
γι αὐτόν, ντυμένοι συχνὰ μὲ κοστούμια ἀπὸ 
τὴ δική του πλούσια συλλογή. Ὁ πίνακας 
αὐτὸς εἶναι τὸ «ταίρι» τοῦ προηγούμενου. 


VIII. O ΕΡΩΤΑΣ ΑΦΟΠΛΙΣΜΈΝΟΣ (1716 — 
47 x 38 Ex.). Lavtiyt, Μουσεῖο Κοντέ. — T€- 
νικὰ ὅλοι παραδέχονται σήμερα ὅτι Ó Βατ- 


TÒ ἔκανε τὰ πρῶτα του γυμνά, στὸ ξεκίνη- 


μά του, ἀντιγράφοντάς τα ONO πίνακες ἄλ- 
λῶν ζωγράφων. κυρίως τοῦ παρελθόντος. Στὸ 
Μουσεῖο τοῦ Λούβρου, π.χ., διατηρεῖται ἕνα 
σχέδιο τοῦ Βερονέζε ποὺ ἴσως ἔχει ἐμπνεύσει 
στὸν Βαττὼ τὴ σύνθεση αὐτοῦ τοῦ πίνακα. 


ΙΧ. H ΠΡΩΙΝΗ ΤΟΥΑΛΕΤΑ (1719 — 
44 x 37 ἓκ.). Aovótvo, δυλλογὴ Οὐάλλας. — 
᾿Απὸ τὶς συνθέσεις μὲ μυθολογικὰ θέµατα τὸ 
γυμνὸ περνᾶ στοὺς πίνακες ποὺ εἰκονίζουν 
σκηνὲς οἰκογενειακῆς ζωῆς (ὁ Βαττὼ εἶχε 
μιὰ ὡραία ὑπηρέτρια ποὺ τοῦ χρησίμευε γιὰ 
μοντέλο). Τὸ ἐρωτικὸ στοιχεῖο εἶναι φανερὸ 
καὶ καθοριστικό, ἀλλὰ δὲν ξεπέφτει ποτὲ 
στὸν ὑπερβολικὸ αἰσθησιασμό. 


X-XI. H ΕΠΙΒΙΒΑΣΗ TIA TA KYOHPA 
(1717 - 18 — 129 x 194 &x.). Βερολίνο, * Avd- 
κτορο τοῦ Σαρλόττενμπουργκ. — Εἶναι μιὰ 
παραλλαγἠ τοῦ πίνακα τοῦ Λούβρου. Σχή- 
ματα καὶ χρώματα εἶναι σοφὰ διαλεγμένα 
γιὰ νὰ προβάλουν τὴν ψυχικὴ ἔνταση καὶ νὰ 
ἀποκαλύψουν ὅλη τὴν κλίμακα τῶν συναι- 
σθημάτων τοῦ ζευγαριοῦ, ἀπὸ τὸν ἀρχικὸ 
δισταγμὸ ὣς τὴν τελικὴ αὐτοεγκατόλειψη. 


XII. O ΕΡΩΤΑΣ ΣΤΟ ΓΑΛΛΙΚΟ ΘΕΑΤΡΟ 
(1719 一 37 x 48 ἐκ.). Beoodivo, 0 
11006۶10. — ‘H μεγάλη ἐπίδραση ποὺ ἀσκοῦ- 
σε τὸ θέατρο στὸν Battw 一 - ἀπὸ τὰ παιδικά 
του χρόνια ἀκόμα 一 - εἶναι φανερὴ στὸ LEYO- 
λύτερο μόρος τοῦ ἔργου του, εἴτε ἄμεσα, ὅπως 
σ᾽ αὐτὸν ἐδῶ τὸν πίνακα, εἴτε ἔμμεσα, στὶς 
σκηνογραφικές του συνθέσεις καὶ στὴ μεγά- 
An て OU ἀγάπη γιὰ τὰ φανταχτερὰ κοστούμια. 


XIII. O ΕΡΩΤΑΣ ΣΤΟ ΙΤΑΛΙΚΟ ΘΕΑΤΡΟ 
(37 x 48 ἑκ.). Βερολίνο, Koarixo Μουσεῖο. --- 
“Av καὶ τὸ ἰταλικὸ θέατρο εἶχε διωχτῆ ἀπὸ 
τὸ Παρίσι λίγο πρὶν ἀπὸ τὴν ἄφιξη τοῦ 
Βαττώ, οἱ τύποι τῆς Κομέντια ντέλλ᾽ "Apte 
ζοῦσαν ἀκόμα στοὺς περιοδεύοντες θιάσους, 
στὶς μασκαράτες καὶ στὰ ἔργα μέτριων Cw- 
γράφων, ὅπως ὁ Ζιλλό. Τώρα, χάρη στὸ 
Βαττώ, προβάλλονται πόλι μὲ νέα αἴγλη. 


XIV- XV. Η TAMIIEAA TOY ZEPXAIN 
(1720 — 162 x 308 &x.). Βερολίνο, ` Aváxto- 
00 τοῦ Σαρλόττενμπουργκ. — Τὸ ἔργο αὐτό, 
«ἡ τελευταία λέξη μιᾶς τέχνης καὶ μιᾶς 
ζωῆς», ἔγινε μέσα σὲ OX て GO μόνο πρωινά. 
'H ὑψηλὴ κοινωνία ἐγκατέλειψε τὰ πόρκα 
καί, ντυμένη μὲ τὴν τελευταία λέξη τῆς μό- 
δας, συγκεντρώθηκε στὸ κατάστημα τοῦ Ζερ- 
σαίν. ποὺ ἦταν ἔμπορος πινάκων. 


XVI. ΠΡΟΣΩΠΟΓΡΑΦΙΑ ΤΟΥ ΓΛΥΠΤΗ 
ANTOYAN TIATEP (yúpw στὰ 1720 — 78 x 
62 gk.). Βαλανσιέν, Movoeio Καλῶν Τεχνῶν. 
-- Μιὰ ἀπὸ τὶς ἐλάχιστες προσωπογραφίες 
ποὺ ζωγράφισε ó Βαττώ. “H δυναμικὴ ἐκτέ- 
λεση μὲ τὰ ζεστὰ χρώματα ὅπου κυριαρχεῖ 
τὸ σκοῦρο χρυσαφὶ τοποθετεῖ τὸν πίνακα 
αὐτὸ στὴν πρώτη σειρὰ τῶν ἔργων ποὺ εἰκο- 
νίζουν καλλιτέχνες στὸ ἐργαστήριό τους. 


XVII. ΒΕΝΕΊΣΙΑΝΙΚΗ ΓΙΟΡΤΗ (1719 — 
56 x 46 éx.). ᾿Εδιμβοῦργο, ᾿Εθνικὴ Hiva- 


κοθήκη τῆς Lxwtiac.— Μετὰ τὴν ᾿ Βπιβίβαση 


γιὰ τὰ Κύθηρα ὃ πίνακας αὐτὸς εἶναι ἕνα 
ἀπὸ τὰ σπουδαιότερα ἔργα τοῦ Βαττώ. Ὁ 
καλλιτέχνης τὸν συνέθεσε τοποθετώντας σὲ 
ὁμάδες φιγοῦρες ποὺ διάλεξε ἀπὸ τὰ E て OL- 
μα σχέδιό του. Ἂς σημειωθῆ ὅτι τὸ ἄγαλμα 
στὰ δεξιὰ ἐλάχιστα μοιάζει μὲ γλυπτὸ ἔργο. 

ΕΚΤΥΠΩΣΙΣ ۱. ΠΕΠΠΑΣ - T. ΡΑΓΙΑΣ Ο.Ε. τηλ. 255-208. 


Ἡ ἀνταλλαγὴ τῶν teuxóv μὲ βιβλιοδετηπένους 
τόπους θὰ ἀρχίση ἀπὸ tic 10 Ὀκτωβρίου. | 

Τὸ τεῦχος EA TKPEKO (44) περιέχει 12 σελίδες ἐπιπλέον, δηλαδὴ 4 ἔγχρωμες εἰκόνες 
ἀπὸ τὰ ἔργα τοῦ μεγάλου Κρητικοῦ ζωγράφου ποὺ βρίσκονται στὰ Ἑλληνικὰ Μουσεῖα καὶ 8 


σελίδες μὲ κείμενα τῶν Νίκου Καζαντζάκη, Παναγιώτη Κανελλόπουλου, Κωνσταντίνου Δ. 
Μέρτζιου, ᾿Αλέξανδρου T. Ξύδη, Κώστα Οὐράνη, Ζαχαρία Παπαντωνίου, Παντελῆ Πρεβελάκη 


καὶ Μανόλη Χατζηδάκη. 


Τὸ τεῦχος ΜΙΧΑΗΛ ΑΓΓΕΛΟΣ (45) περιέχει 8 σελίδες ἐπιπλέον, δηλαδὴ 4 ἔγχρωμες εἰκόνες 


καὶ 4 σελίδες μὲ κείμενα. 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΟΙ 
ΜΕΓΑΛΟΙ 
ΖΩΓΡΑΦΟΙ Ppaynováp 


"Hon ἐκυκλοφόρησαν : 
1. Pevovap 2. Τουλοὺζ-Λωτρὲκ 3. Βὰν Γκὀγκ 4. Ντελακρουὰ 
5. Γκωγκὲν 6. Ἔνγκρ 7. Μανὲ 8. Μονὲ 9. Ντεγκὰ 10. Σεζὰν 
11. Ρουσσὼ 12. Σερὰ 13. Ἔνσορ 14. Ντωμιὲ 15. Καντίνσκυ 
16. Τζιόττο a’ 17. Τζιόττο β΄ 18. Πάολο Οὐτσέλλο 
19. Λεονάρντο ۷۲۵ Βίντσι 20. Bav “Au 21. Βὰν ντὲρ ۱۷ 


22. Μποττιτσέλλι 23. Opa ᾽Αντζέλικο 24. Φιλίππο Ainm 


25. Μαζάτσιο 26. Μαντένια 27. Πιέρο ντέλλα Φραντσέσκα 

28. Ἱερώνυμος Μπὸς 29. ᾽Αντονέλλο ντὰ Μεσσίνα 30. Μπελλίνι. 
31. Ραφαὴλ. α΄ 32. Ραφαὴλ. Dp 33, Ντύρερ 34. Χόλμπαϊν 

35. Μπρέγκελ. 36. Καρπάτσιο 37. Ἰζιορτζιόνε 38. Τισιανὸς α΄ 
39, Τισιανὸς β΄ 40. Βερονέζε 41. Καραβάτζιο 42. Γκρύνεβαλντ 
43. Τιντορέττο 44. "EX Γκρέκο 45. Μιχαὴλ. "Αγγελος 46. Γκόγια 
47. Βελάσκεθ 48. Ροῦμπενς 49, Ρέμπραντ 50. Φρὰνς Χὰλς 

51. Νταβὶντ 52. Μουρίλλο 53. ۷ 


ΚΥΚΛΟΦΟΡΕΙ KAOE ΠΕΜΠΤΗ 
Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Ματὶς | Εύξης 
Πικάσσο Λύτρας 
Μοντιλιάνι Βολανάκης 


Ντὲ Κίρικο Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ XEIPA ΤΩΝ 6 ΤΟΜΩΝ 


1. AO τὸν Τζιόττο στὴν ᾿Αναγέννηση 
2. "Aro τὴν ᾿Αναγέννηση στὸν 0 
3, "And τὸν 170 Αἰώνα στὸν 190 

4. AO τὸν 190 Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «MEALZA» 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ : ΤΣΙΜΙΣΚΗ 41 ΤΗΛ. 29010 


H ΒΙΒΛΙΟΛΕΣΙΑ TOY Γ΄ TOMOY 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος µέσα σὲ θήκη ἀπὸ χαρτόνι 300 γραμ. 

2. Oi προσκομίζοντες ΜΟΝΟ στὸ βιβλιοπωλεῖο µας (IIa- 
νεπιστημίόυ 34 στὸ ΚΕΝΤΡΟ τῆς στοᾶς) τὰ τεύχη 31-45 
θὰ παραλαμβάνουν τὸ βιβλιοδετημένο τόμο ἀφοῦ καταβά- 
λουν δρχ. 150 γιὰ τὴν ἀξία τῆς βιβλιοδεσίας. Γιὰ τὴν åp- 
τιότερη ἐμφάνιση τοῦ τόμου ξανατυπώσαμε τὶς 15 ἔγχρω- 
μες εἰκόνες τῶν ἐξωφύλλων καὶ τὶς τοποθετήσαμε στὸν 
τόμο. Ἐπίσης προσθέσαμε ὀκτῶ σελίδες μὲ τὴν εἰσαγωγὴ 
τοῦ τόμου καὶ ὀκτὼ σελίδες μὲ τὰ περιεχόμενα καὶ τὰ εὖ- 
ρετήρια. | | 

3. Ἡ ἀνταλλαγὴ τῶν τευχῶν μὲ βιβλιοδετημένους tó- 
μους θὰ ἀρχίση ἀπὸ τὶς 10 ᾿Οκτωβρίου 


Οἱ ᾿Εκδοτικοὶ Οἶκοι «FABBRI» καὶ «MEAIZXA» na- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσµο, τὴν ἔκδοση 


«OI ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ZOTPADOD θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες 6Ao- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ épya- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, o ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 Ex.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Meta τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 òpy., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ µεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη! 
Κάθε ἀντίτυπο εἶναι καὶ ἕνα πρωτότυπο ! 


